text: 
  ANTHONY HOPKINS er ikke kun ond og grusom. Han kan også spille the 
  good guy. Det beviser han i FRANCIS FORD COPPOLAS nye film om 
  Dracula, hvor HOPKINS spiller helten Van Helsing, der skal få bugt 
  med udyret. Apropos udyr, så har den engelske skuespiller jo også 
  fået bugt med sit eget, alkoholen. Men inden det lykkedes, var han 
  så langt ude, at han nogle morgener vågnede og intet ku' huske fra 
  nattens strabadser. " Jeg ku' blive i tvivl, om jeg havde myrdet 
  nogen i nattens løb, og var nødt til at gå ud og checke bilen for 
  at se, om der var blod, " fortæller HOPKINS.
  
  STEVEN SPIELBERG måtte iscenesætte sit eget private eventyr her 
  for nylig. Hans 23-årige nevø Christopher var nemlig forsvundet under 
  en vandretur i Los Angeles National Forest, og da det lokale politi 
  måtte opgive efter to dage, satte SPIELBERG selv to helikoptere på i 
  jagten. Nevøen blev fundet efter et par timer.
  
  
  
  